
MARCINKONIŲ DAUGIAFUNKCIO CENTRO
UGDYTINIŲ NAUDOJIMOSI MOBILIAIS ĮRENGINIAIS TVARKOS APRAŠAS
I SKYRIUS

BENDROSIOS NUOSTATOS

1. Ugdytinių naudojimosi mobiliaisiais telefonais ir kitais mobiliais įrenginiais tvarka (toliau – Tvarka) nustato naudojimosi mobiliaisiais telefonais ir kitais mobiliaisiais įrenginiais Marcinkonių daugiafunkcio centro (toliau – Centras) teritorijoje taisykles, kuriomis siekiama: 
1.1. sumažinti žalos ugdytinių sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio; 
1.2. apsaugoti vaikus nuo pavojingo turinio internete, ugdytinių patyčių; 
1.3. užtikrinti Centre vidinę tvarką; 
1.4. siekiant sukurti ugdytis, mokytis ir bendrauti palankesnę aplinką, visi telefonai (jais laikomi ir išmanieji laikrodžiai su telefono funkcija) Centre surenkami ryte ir atiduodami po ugdymosi proceso; 
1.5. ugdant ugdytinių sąmoningumą dėl mobiliųjų įrenginių naudojimosi, leidžiama mobiliuosius įrenginius laikyti kuprinėse, spintelėse. 

II SKYRIUS
BENDROSIOS NAUDOJIMO(SI) MOBILIAISIAIS ĮRENGINIAIS TAISYKLĖS

2. Ugdytiniui (-ei), atsinešusiam mobilųjį įrenginį (telefoną, išmanųjį laikrodį, planšetę, nešiojamą kompiuterį) į Centrą, draudžiama juo naudotis per ugdymosi laiką, pertraukas ir renginius (susirinkimus, valandėles, neformaliojo švietimo užsiėmimus, konkursus, viktorinas, varžybas ir pan.), jeigu tai nesusiję su ugdymo procesu, išskyrus mokytojui paprašius ar leidus. 
3. Centre yra paskirta vieta „Stotelė“ (pirmojo aukšto foje), kur ugdytiniai po ugdymosi proceso,  neformaliojo švietimo po užsiėminų gali pasiskambinti tėvams/parašyti sms žinutę. Žaisti internetinius žaidimus ar naudotis socialiniais tinklais griežtai draudžiama. 
4. Ikimokyklinio-priešmokyklinio ugdymo ugdytiniai mobiliuosius įrenginius laiko kurpinėse arba klasėje, mobiliųjų telefonų dėžutėje. 
 
III. BŪTINOJI KOMUNIKACIJA

5. Turėti telefoną stebėti sveikatos būklei gali ugdytiniai, kurių tėvai (globėjai/rūpintojai) kreipiasi raštu į Centro direktorių ir nurodo tikslias priežastis. Centro direktoriui leidus, ugdytiniui suteikiama teisė turėti telefoną ir laikyti kuprinėje tiek per pertraukas, tiek per užsiėmimus. Centro direktorius apie leidimą turėti įrenginį informuoja grupės mokytoją. Jei ugdytinis pažeidžia nustatytą tvarką, apie tai yra informuojami tėvai. 
6. Esant neatidėliotinam poreikiui susisiekti su ugdytiniu, tėvai gali kreiptis į grupės mokytoją, šis perduoda informaciją ugdytiniui. Ypatingais atvejais, negalėdami susisiekti su mokytoju, tėvai gali kreiptis į darbuotojus Centro svetainėje nurodytais kontaktais. 



IV SKYRIUS
BENDRŲJŲ NAUDOJIMO(SI) MOBILIAISIAIS ĮRENGINIAIS TAISYKLIŲ PAŽEIDIMŲ NAGRINĖJIMAS
7. Ugdytiniui pažeidus naudojimosi mobiliaisiais įrenginiais taisykles, mokytojui suteikiama teisė paimti telefoną ir: 
7.1. Pirmą kartą ugdytiniui pažeidus Tvarką, mokytojas įrašo pastabą į el. dienyną. Mokytojas mobilųjį įrenginį grąžina ugdytiniui pasibaigus užsiėmimams. 
7.2. Antrą kartą ugdytiniui pažeidus Tvarką, mokytojas informuoja ugdytinio tėvus. Mobilusis įrenginys grąžinamas tik atvykus tėvams, kurie raštu įsipareigoja, kad ugdytinis laikysis Centro nustatytos tvarkos. 
8. Ugdytiniui atsisakius atiduoti ugdymo metu naudojamą mobilųjį įrenginį, mokytojas informuoja Centro direktorių, kuris paima mobilųjį įrenginį ir informuoja tėvus (globėjus/rūpintojus). 

V SKYRIUS
BAIGIAMOSIOS NUOSTATOS
9. Centras neatsako už ugdytinių atsineštų į Centą mobiliųjų įrenginių praradimą, būklės pažeidimą ir pan.
10. Su Tvarka mokytojai supažindina ugdytinius ir jų tėvus (globėjus/rūpintojus). 
11. Pasikeitus aplinkybėms, Tvarka gali būti koreguojama.
12. Tvarka viešinama Centro internetinėje svetainėje.

